Skauti

Skauti (kutoka neno la Kiingereza "scout") ni mtoto, mvulana au msichana anayewajibika katika chama cha kimataifa kisicho cha kiserikali, akivaa sare kama ya askari mdogo na kukaa katika safu. Pia ni chama hicho kinacholenga kumjenga kijana katika maadili mema na ya kujituma na kusaidia watu katika maisha yao. 

Chama hicho hakibagui vijana kwa msingi wa jinsia, umri, dini, rangi wala kabila.  

Skauti huhitajika kuwepo kwa kila shule za sekondari duniani.

Historia
Mwanzilishi wa uskauti duniani (1907) alikuwa Robert Baden-Powell (1857–1941) kutoka Uingereza. Lengo lake lilikuwa kusaidia vijana kukua vizuri pande zote (mwili, nafsi na roho) ili hatimaye wawe raia wema katika jamii. 

Leo hii wako skauti milioni nyingi waliounganishwa katika makundi na vyama vingi; idadi kubwa zaidi ni wanachama katika Shirika la Harakati za Skauti Duniani linalounganisha skauti milioni 57https://www.scout.org/ kote duniani.

 Kanuni za skauti 
1. skauti ni mwaminifu. 
2. Skauti ni mzalendo kamili. 
3. Skauti ni mtu wa kufaa na kusaidia wengine. 
4. Skauti ni rafiki kwa wote na ndugu kwa kila mtu aliye skauti na asiye skauti.
5. Skauti ni mwenye adabu kamili.
6. Skauti ni mwenye huruma na viumbe hai.
7. Skauti ni mtiifu kamili.
8. Skauti ni mchangamfu daima hakati tamaa.
9. Skauti ni mlinzi wa mali zake na za wengine.
10.Skauti ni safi katika mawazo, maneno na matendo yake pia.

Marejeo

Jamii:Mashirika ya kimataifa